সিলেট জিলা

সিলেট জিলা বাংলাদেশর সিলেট বিভাগর অধীনর জিলা আগ। আমার ঠারে জিলা এগরে সিলট বুলতারা। আবকচায় শ্রীহট্ট নাঙ এহানাত্ত সিলেট বারো কততায় সিল + হট্ট এহান তিলুইয়া সিলেট নাঙহান হঙিসে বুলতারা। সিল বুলতে আন্দি-মরকসি পিছানির হিলগ বারো হট্ট বুলতে বাজার হারপারাঙ। আগে এহাত  আন্দি-মরকসি পিছানির হিলর ডাঙর বাজার আহান নাঙ কাহিসিল আরো এসারে নাঙহান অসেতা। আরাতাই বারো শ্রী মানে চুনাপা জাগাহান বুলিয়া শ্রীহট্ট নাঙহান থসি বুলিয়া মাত্তারা। সিলট এহানর মানুয়ে অতারতারা ঠার এহান বাংলা ঠারর উপঠার আহান ইলেউ নিজস্ব স্বকীয়তা আহনল চলের বারো ঠারহানরে সিলেটি ঠার বুলতারা অহাত্ব মেয়েক অতারে সিলেটি নাগরি বুলতারা।

ভৌগলিক মাপাহান
সিলেট জিলার লয়গর ডাঙরহান ইলতাই ৩৪৯০.৪ বর্গ_কিমি (১৩৪৭.৬৫ বর্গ_মাইল)। জিলা এগর ভৌগলিক মাপাহান ইলতাই- অক্ষতুপ: ২৪° ৫৩′ ৩০″ ঔয়াঙ বারো দ্রাগিমাতুপ: ৯১° ৫২′ ৬০″ মুঙ।

জনসংখ্যার উপাত্ত
বাংলাদেশর ২০০১ মারির মানুলেহা (লোক গননা) অনুসারে সিলেট জিলার জনসংখ্যা ইলাতাই ২৫৫৫৫৬৬ গ।অতার মা মুনি ১৩১৪৩১৭গ, বারো জেলা/বেয়াপা  ১২৪১২৪৯গ।
সিলেট জিলার সাক্ষরতার হারহান ৪৫.৬%। বাংলাদেশর সাক্ষরতার হারহান ৪৮.৭%, অহানাত্ত সিলেট জিলার সাক্ষরতার হারহান  বপ/য়্যাম।

ইতিহাস
১৮৬৭ মারির পয়লাকা সিলেট থানাগ হঙিসিল। ১৭৮২ মারির ৩ জানুয়ারী সিলেট জিলাগ হঙসিল। ১৮৭৪ মারি পেয়া সিলেট জিলাগ ঢাকা বিভাগর মা আসিল। ঔ বসরর ১২ সেপ্টেম্বর নুৱা করে হঙসিল আসাম প্রদেশর লগে সিলেটরে তিলকরলা। ১৯৪৭ মারির আগ পেয়া (১৯৫০-১৯১১ পেয়া বঙ্গভঙ্গ খেপ অহান বেলিয়া) সিলেট আসামর লয়াগ আসিল। ১৯৪৭ মারিত ভারত খেয় করানির খেন্তামে গণভোটল সিলেটরে ঔ সময়র পূর্ব পাকিস্তানর লগে তিলকরানি অসিল। ঔ হাকাতাকে সিলেট চট্টগ্রাম বিভাগর মা আসিল। ১৯৮৩-৮৪ মারিত সিলেটর মা আসিল ৪গ মহকুমারে খেয়করিয়া জিলা হঙকরানি অসিল, ঔ জিলাগি ইলতাই:- সিলেট, সুনামগঞ্জ, হবিগঞ্জ বারো মৌলভীবাজার। ১৯৯৫ মারির ১ আগষ্ট সিলেট বাংলাদেশর ৬ নম্বর বিভাগর বুলিয়া মর্যাদা পেইল। 

সংসদর আসনহানি
সিলেট জিলার আসন ৬হান, অতা ইলতাই:
সিলেট-১
সিলেট-২
সিলেট-৩
সিলেট-৪
সিলেট-৫
সিলেট-৬

সিলেট জিলার প্রশাসনিক লয়া
সিলেট জিলার উপজিলাগি ইলতাই:
 বালাগঞ্জ উপজিলা
 বিয়ানিবাজার উপজিলা
 বিশ্বনাথ উপজিলা
 কোম্পানীগঞ্জ উপজিলা
 ফেচুগঞ্জ উপজিলা
 গোলাপগঞ্জ উপজিলা
 গোয়াইনঘাট উপজিলা
 জৈন্তাপুর উপজিলা
 কানাইঘাট উপজিলা
 সিলেট সদর উপজিলা
 জকিগঞ্জ উপজিলা।
সিলেট জিলার পৌরসভা ২হান, পৌরসভার ৱার্ড ৩৬হান, পৌরসভার মহল্লা ২২৪হান, ইউনিয়ন ৯৮গ, মৌজা ১৬৯৩হান, গাঙ ৩২২৫হান বারো ৪২৩৬৭৫গ ঘর আসে।

ফায়-ফসল
পানা, গুৱা, ধান, চা, কমলা, লেবু বারো কেহেম

নাংকরা মানু
 শ্রী চৈতন্য মহা প্রভু
 হযরত শাহজালাল

সাকেই আসে ইকরা

বারেদের লগে মিলাপ
 সিলেট জিলা তথ্য বাতায়ন

 বাংলাদেশ যুব মণিপুরী বিজ্ঞান ও প্রযুক্তি সংগঠন

পাসিতা

থাক:বাংলাদেশর প্রশাসনিক লয়াগি
থাক:সিলেট জিলা
থাক: সিলেট বিভাগর শহরগি
থাক:বাংলাদেশর জিলা